גוסטבו מש

גוסטבו מש (נולד ב-21 בפברואר 1957) הוא פרופסור אמריטוס לסוציולוגיה באוניברסיטת חיפה. כיהן גם כרקטור אוניברסיטת חיפה. כמו כן שהה במעמד של פרופ'-אורח באוניברסיטת טורונטו בקנדה ובאוניברסיטת אוקספורד באנגליה. מש נולד בקורדובה, ארגנטינה, לדורה ומרקוס, גם הם ילידי ארגנטינה, שהוריהם היגרו לארגנטינה ממזרח אירופה. בנוסף לו, היו במשפחה אח ושתי אחיות. עלה לישראל לבדו ב-1973, ולמד במכינה קדם אקדמית של האוניברסיטה העברית בירושלים. בשנים 1978–1981 שירת שירות סדיר בצבא, בחיל השריון. בשנים 1982–1985 למד סיעוד בבית ספר לסיעוד במרכז הרפואי ע"ש חיים שיבא - תל השומר, ואחר כך עבד כאח מוסמך בתחום בריאות הנפש. בשנים 1985–1988 למד לתואר ראשון בחינוך (ייעוץ) וסוציולוגיה באוניברסיטת חיפה. בשנים 1988–1990 למד לתואר שני בסוציולוגיה באוניברסיטת חיפה. עבודת המ.א. שלו עסקה בגורמים המשפיעים על שעור הרצידיביזם של חולי נפש, ונכתבה בהדרכת פרופ' גדעון פישמן. בשנים 1990–1993 נסע לארצות הברית ללימודי תואר שלישי וסיים את התואר במחלקה לסוציולוגיה באוניברסיטת המדינה של אוהיו. עבודת הדוקטור שלו עסקה בגורמים המשפיעים על פערים כלכליים ואתניים במעורבות אזרחים בתכנון עירוני, ונכתבה בהנחיית פרופ' קנט שוויריאן. ב-1993, לאחר סיום לימודיו, חזר לאוניברסיטת חיפה והחל לעבוד בה כמרצה. ב-2011 התמנה לפרופסור מן המניין. ב-2021, בתום כהונה של חמש שנים כרקטור האוניברסיטה, החליט לקצר את תקופת כהונתו, ופרש לגמלאות, אך הוא ממשיך לעסוק במחקר. מחקרו של מש ממוקם בתחומי הקרימינולוגיה והסוציולוגיה. במחקריו המוקדמים עסק בהיבטים סוציולוגיים של ויקטימולוגיה עם דגש על התפקיד של פעולות שגרתיות ופיקוח חברתי על הסיכוי לקורבנות. מחקריו העכשוויים משלבים מסגרות תאורטיות אלה לחקר הגורמים החברתיים לעבריינות סייבר (המרחב הקיברנטי). כמו כן, עסק רבות בסוציולוגיה של הטכנולוגיה והתקשורת הדיגיטלית. הוא חקר, במספר מחקרים, את ההבדלים החברתיים במניעים לשימוש בתקשורת דיגיטלית על ידי קבוצות מיעוט וקבוצת הרוב באוכלוסייה, וההשפעה של שימוש זה על נגישות להון חברתי. במסגרת עבודתו פיתח את ההשערה של גיוון חברתי (social diversification), ששימש בחקר פערים דיגיטליים, והקשר עם שינויים בנגישות להון חברתי. בנוסף חקר את האימוץ של רשתות חברתיות מבוססות אינטרנט בקרב צעירים, ואת ההשפעה שלהן על יחסים בין אישיים בתרבות האינטרנט בקרב צעירים, ובקשר בין הורים-ילדים בפייסבוק. במקביל לעיסוקו במחקר, מילא מש תפקידי ניהול אקדמי באוניברסיטת חיפה. בין המרכזיים שבהם: 2004-2001, ושוב 2007–2010 - ראש החוג לסוציולוגיה ואנתרופולוגיה. 2017-2013 - דיקן הפקולטה למדעי החברה ע"ש שמואל והרטה אמיר. 2021-2017 - רקטור אוניברסיטת חיפה. שימש יו"ר קהילת המחקר של טכנולוגיות מידע ותקשורת של האגודה הסוציולוגית האמריקנית (אנ'). בשנת 2024 קיבל מקהילת המחקר הזו, של טכנולוגיות מידע ותקשורת, פרס על הישגיו המחקריים (Career Achievement Honorable Mention). כיהן כעמית מחקר במכון לחקר העיר של אוניברסיטת טורונטו בקנדה כיהן כעמית מחקר בכיר במרכז לחקר האינטרנט באוניברסיטת אוקספורד באנגליה שימש חבר בוועד המנהל של איגוד האינטרנט הישראלי נשוי לזיוה, אחות בגמלאות, שעבדה בבית חולים כרמל בחיפה. אב לשניים. מתגורר בחיפה. Mesch, Gustavo and Ilan Talmud (2010). Wired Youth: Social Relationships in the Information Age. London, England: Routledge. Mesch, Gustavo and Ilan Talmud (guest editor of special issue). 2007. Special issue on e-Relationships - the blurring and reconfiguration of offline and online social boundaries. Information, Communication and Society, Volume 10, Issue 5, October pp. 585-773. Mesch,Gustavo and Shanyang Zhao. 2010. Special Issue of Selected Papers from the Communication and Technology Section Sessions of the American Sociological Association Annual meeting (San Francisco). Information, Communication and Society, Vol 13, Issue 4. Mesch, Gustavo and Nalini Kotjamandu. 2011. Special issue of selected papers from the Communication and Technology Section Sessions of the American Sociological Association Annual meeting (Atlanta, US). Information, Communication and Society. Vol 14, Issue 4. מש פרסם כ-120 מאמרים מדעיים, מחקרים ופרקים בספרים מדעיים. להלן מבחר מהם: גדעון פישמן, צבי איזיקוביץ, גוסטבו מש, מחקר הערכת שביעות רצון של נשים מהטיפול באלימות במשפחה, חיפה, מרכז מינרווה לחקר הנוער - אוניברסיטת חיפה, 2001. גדעון פישמן וגוסטבו מש, אלימות כלפי נשים: גורמים המנבאים את קרבנותן. מגמות, מד, עמ' 297–315, 2006. ענבל לם וגוסטבו מש, הבדלי מגדר בקשר בין מודעות לפשעי סייבר לבין מעורבות בהתנהגויות סיכון במרחב הסייבר. מגמות נב, עמ' 77–108, 2018. Mesch, Gustavo S. (2012) Minority status and the use of computer mediated communication: a test of the Social Diversification Hypothesis. Communication Research, 39(3): 317-337. Sasson, H., & Mesch, G. (2014). Parental mediation, peer norms and risky online behavior among adolescents. Computers in Human Behavior, 33, 32-38. Yossef, A. & Mesch, G.S. (2015). The Spatial and Social Network Dimensions of Mobile Communication: A test of the Social Stratification and Social Diversification Hypothesis. Communication Research.43:5, 713-734. https://journals.sagepub.com/doi/full/10.1177/0093650215573961 Mesch, G.S. (2017) Race, ethnicity and the strength of Facebook ties, Journal of Youth Studies, 21 (5), 575-589. Mesch, G.S. (2017). “Parent–Child Connections on Social Networking Sites and Cyberbullying”, Youth & Society. Dodel, M. & Mesch, G.S. (2018). Inequality in digital skills and the adoption of online safety behaviors. Information, Communication & Society, 21,(5) :712-728. Dodel, M., & Mesch, G. S. (2020). Perceptions about the impact of automation in theworkplace. Information, Communication & Society, 23(5), 665-680. גוסטבו מש, באתר גוגל סקולר איזו רשת חברתית אתם מעדיפים? - ראיון עם גוסטבו מש, סרטון באתר יוטיוב, 13.04.2010 חברת מידע ותמורות ביחסים הבינאישיים - הרצאה של גוסטבו מש, סרטון באתר יוטיוב, 28.05.2013 אובדן הפרטיות בעידן האינטרנט - הרצאה של גוסטבו מש, סרטון באתר יוטיוב, 28.01.2010 פרופ' גוסטבו מש (הרצאה): בין הורים למורים בחינוך העל-יסודי - טכנולוגיות התקשורת החדשות, סרטון באתר יוטיוב, 5.11.2015 גוסטבו מש, השפעת דפוסי מגורים, סוג התעסוקה ואורך האשפוז על שיעור הרצידיביזם של חולי נפש (בהדרכת: גדעון פישמן), חיפה: אוניברסיטת חיפה, החוג לסוציולוגיה ואנתרופולוגיה, 1990 Gustavo Mesch, The Determinants of Local Action: Human Ecology, Resource Mobilization and Political Economy (Adviser: Kent P. Schwirian), Ohio: The Ohio State University, 1993 שושן מנולה, רקטור האוניברסיטה הודיע במפתיע על עזיבה, כל בו חיפה והקריות, 29.10.2020